als_Latn dik_Latn sna_Latn
Kryeministri i Çekisë, Petr Necas, dhe e dashura e tij spiunonin të shoqen (Burimi: Gazeta Tema, www.gazetatema.net)
Kryeministri i Çekisë, Petr Necas, i njohur ndryshe edhe si “Zotëria me duar të pastra”, ka dhënë dorëheqjen, pas një hetimi që duket se do shkaktojë tërmetin më të madh në Çeki në këto 20 vite.
Necas dha dorëheqjen pas pretendimeve se shefja e kabinetit të tij kishte rekrutuar agjentë të qeverisë për të spiunuar të shoqen e kryeministrit.
Skandali shpërtheu pas arrestimit të shefes së kabinetit të tij, Jana Nagyova, me të cilën dyshohet se ai ka një lidhje.
Në total janë shtatë persona që janë arrestuar nga njësiti i luftës kundër korrupsionit. Thuhet se janë sekuestruar miliona euro dhe të paktën 10 kilogram ar.
Deri më tani nuk dihen me saktësi akuzat, por vetëm diçka është bërë e ditur. Shefja e kabinetit të tij, Jana Nagyova, ka urdhëruar shefat e agjencisë së inteligjencës ushtarake të spiunojnë tre persona, përfshi këtu gruan e kryeministrit, Radka.
Vetë Necas thotë se ai nuk dinte asgjë në lidhje me këto veprime të shefes së kabinetit. Ai madje thotë se ajo nuk e ka nxitur atë që të divorcohej me të shoqen.
Nagyova akuzohet po ashtu se u ka dhënë ryshfet tre deputetëve, që të japin dorëheqjen në këmbim të vendeve të mira të punës në kompani shtetërore. Ajo mund të dënohet me pesë vite burg.
Nagyova thotë se ka urdhëruar shërbimet e inteligjencës pasi ishte e shqetësuar për zonjën Necas.
Kryeministri çek ka finalizuar divorcin me të shoqen një javë më parë.
Dorëheqja e kryeministrit tani është në duart e presidentit Milos Zeman. Por situata politike duket shumë e komplikuar dhe ekziston mundësia e një ngërçi.
17.06.2013
Burimi: Gazeta Tema
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn